**Քրիստինա Շտյուրմեր** (գերմ.՝ Christina Stürmer, հունիսի 9, 1982(1982-06-09), Altenberg bei Linz, Urfahr-Umgebung District, Վերին Ավստրիա, Ավստրիա), ավստրիացի փոփ ռոք երգչուհի։ Որոշ ժամանակ աշխատել է Լինցի գրախանութներից մեկում և երգել է մի շարք խմբերում։ Նրա առաջին երգը՝ «Ես ապրում եմ» *(Ich lebe)* վերնագրով թողարկվել է 2003 թվականին և բավականին մեծ հաջողություն է ունեցել Ավստրիայում։

2004 թվականին «Vorbei» (Վրայով) երգը հայտնվեց Գերմանիայի թոփ 100-ում և 2005 թվականի ապրիլին «Ես ապրում եմ (Ich lebe)» երգի նոր տարբերակը ստեղծվեց հատուկ գերմանական և շվեյցարական շուկաների համար։ Այս երգը շատ բարձր տեղ զբաղեցրեց Գերմանիայում, Շվեյցարիայում, Իտալիայում՝ դարձնելով Քրիստինա Շտյուրմերին ճանաչված գերմանախոս երկրներում։ Նրա ամենահաջողված տարին եղել է 2006 թվականը, որի ընթացքում նա վաճառել է ավելի քան 1,5 միլիոն սկավառակ Ավստրիայում, Գերմանիայում, Շվեյցարիայում և Իտալիայում։

Վաղ կյանքն ու երաժշտական կարիերան
---------------------------------

### Կարիերայի սկիզբն Ավստրիայում

Քրիստինա Շտյուրմերը և իր երաժշտական մենեջերները, 2005 թվականՔրիստինա Շտյուրմերը և իր երաժշտական մենեջերները, 2005 թվական
13 տարեկանից սկսած Քրիստինան նվագել է Սաքսոֆոն՝ մանկական բիգ-բենդ խմբում, բացի դրանից նվագել է նաև ֆլեյտա։ 1998 թվականից երգել է «Սքոթթի» խմբում՝ մեծ մասամբ կատարելով անգլերեն երգեր։ Այնուհետև ելույթ է ունեցել Ա կապելլա երգչախմբի «Sulumelina» խմբում։

«Ես ապրում եմ (Ich lebe)» երգին հետևեցին երկու ավելի հաջողված երգեր՝ «Մի գնա, երբ գալիս ես» (Geh nicht wenn du kommst) և հակապատերազմական «Mama» երգերը։ Վերջինս ստեղծվել է Իրաքյան պատերազմի ժամանակ և ներկայացնում է մի փոքրիկ իրաքցի աղջնակի պատկերացումները պատերազմի վերաբերյալ։ Այն ինը շաբաթ եղել է համար մեկ երգը Ավստրիական վարկանիշային աղյուսակներում։

Շտյուրմերի առաջին ալբոմը՝ «Freier Fall (Ազատ Անկում)», թողարկվել է Ավստրիայում 2003 թվականի մայիսի 3-ին և արագորեն բարձրացել աղյուսակների առաջին հորիզոնական։ 2003 թվականի աշնանը նա կատարել է Ավստրիական մեծ շրջագայություն՝ ներկայացնելով իր առաջին ալբոմը։

2004 թվականի մայիսին լույս տեսավ նրա երկրորդ ալբոմը՝ «Soll das wirklich alles sein»(Is that really everything?), որը նորից թողարկվեց միայն Ավստրիայում և նույնիսկ ավելի մեծ հաջողություն ունեցավ քան նրա առաջին ալբոմը։ Շտյուրմերը աշնանը Ավստրիայում մեծ շրջագայություն կատարեց, որի գլխավոր համերգը տեղի ունեցավ նոյեմբերին՝ Վիեննայի քաղաքային համերգասրահում, և որի ժամանակ շատ կարճ ժամանակահատվածում վաճառվեց 11000 տոմս։ Համերգը տեսաձայնագրվել է, որին ավելացվել են համառոտ կենսագրությունն ու մի շարք հարցազրույցներ, որը հետագայում թողարկվել է DVD ֆորմատով։ Վիեննայի համերգից անմիջապես հետո խմբային շրջագայությունների ժամանակ Քրիստինան առաջին անգամ հանդես է եկել անհատական ստեղծագործություններով, որը նա գրել էր իր խմբի հետ միասին։

### Կարիերան Գերմանիայում

Շտյուրմերը և իր մենեջերներ՝ Անդրեաս Շթրայթը և Բերնարդ Ռենգելշաուզենը, պատրաստվում էին դուրս գալ Գերմանական շոու բիզնես։ «Vorbei» երգը թողարկվեց Գերմանիայում 2004 թվականին, բայց այդքան էլ մեծ հաջողություն չունեցավ։ 2005 թվականի ապրիլի 25-ին թողարկվեց «Ich lebe» երգի մշակված տարբերակը, որը Գերմանական հիթ շքերթում զբաղեցրեց չորրորդ տեղը։ 
Վերջին ալբոմը՝ «Schwarz Weiss» վերնագրով, թողարկվել է 2005 թվականի հունիսին Գերմանիայում և Շվեյցարիայում, որը Գերմանական հիթ շքերթում զբաղեցրեց երրորդ տեղը և ավելի քան մեկ տարի մնաց լավագույն 20 հիթերի շարքում։

### Հետագա հաջողություններ

Նրա «Wir Leben den Moment» երգը թողարկվել է 2010 թվականի սեպտեմբերի 3-ին, որը վերցված էր նրա վերջին ալբոմից։ Նրա հաջորդ «Millionen Lichter»(Միլիոնավոր Լույսեր) երգը թողարկվել է 2013 թվականի մարտի 29-ին, որին հետևել է ապրիլի 19-ին թողարկված «Ich hör auf mein Herz»(Ես լսում եմ իմ սրտին) ալբոմը։

Խումբ
-----

Քրիստինա Շտյուրմերի խմբի մասնակիցներ

* Օլիվեր Վարգա-կիթառիստ (Ավստրիա)Օլիվեր Վարգա-կիթառիստ (Ավստրիա)
* Կլաուզ Պերեզ-Սալադո-թմբկահար(Իսպանիա)Կլաուզ Պերեզ-Սալադո-թմբկահար(Իսպանիա)
* Մաթիաս Սիմոներ(2009 թվականից)Մաթիաս Սիմոներ(2009 թվականից)

Խմբի նախկին մասնակիցներ

* Հարթմութ Կամմ-ակորդեոնիստ, կիթառիստ (մինչ 2009 թվական)Հարթմութ Կամմ-ակորդեոնիստ, կիթառիստ (մինչ 2009 թվական)
* Գվենել Դամման-բաս-կիթառիստ (մինչ 2012 թվական) (Ֆրանսիա)Գվենել Դամման-բաս-կիթառիստ (մինչ 2012 թվական) (Ֆրանսիա)

Հասարակական գործունեություն
---------------------------

Քրիստինա Շտյուրմերի և իր խմբի ելույթը Քրիստիան Կոլոնովեցի և Վիեննայի սիմֆոնիկ նվագախմբի հետ «Atemberaubend 08» բարեգործական համերգի ժամանակ:(նոյեմբերի 22,2008)
Քրիստինա Շտյուրմերը մասնակցություն է ունենում տարբեր սոցիալական նախագծերում։ Նա աջակցում է «McDonald’s» ցանցի կողմից իրականացվող ծրագրին, որն օգնում է քաղցկեղով տառապող երեխաներին։ Ինչպես նաև ակտիվորեն մասնակցում է «www.deine-stimme-gegen-armut.de» («Քո ձայնն ընդդեմ աղքատության») ակցիային։ Քրիստինա Շտյուրմերը և իր խումբը մասնակցել են «Atemberaubend 08» բարեգործական համերգին, որի նպատակն էր օգնություն ցուցաբերել թոքային հիպերտենզիայով տառապող հիվանդներին։

Սկավառակագրություն
------------------

### Ալբոմներ

* *Freier Fall (Ազատ Անկում)* (2003) #1 Ավստրիա (Ավստրիա։ 4× Պլատինե)
* *Soll das wirklich alles sein? (Իրականում սա՞ է ամենը)* (2004) #1 Ավստրիա (Ավստրիա։ 3× Պլատինե)
* *Schwarz Weiss (Սև-Սպիտակ)* (2005) #3 Գերմանիա, #12 Շվեյցարիա (Գերմանիա։ 2× Պլատինե, Շվեյցարիա։ Ոսկե)
* *Lebe Lauter (Ապրիր Բարձր)* (2006) #1 Գերմանիա, #6 Շվեյցարիա, #1 Ավստրիա (Ավստրիա։ 2× Պլատինե, Շվեյցարիա։ Ոսկե)
* *laut-Los (Անձայն թե բարձր(Բառախաղ))* (2008) #1 Ավստրիա, #9 Գերմանիա, #13 Շվեյցարիա (Ավստրիա։ Պլատինե)
* *In dieser Stadt (Այս քաղաքում)*  (2009)
* *Nahaufnahme (Մեծ պլան)* (2010) (Ավստրիա։ Պլատինե)
* *Ich hör auf mein Herz (Ես լսում եմ իմ սրտին)* (2013)
* *Seite an Seite (Կողք կողքի)* (2016)

#### Կենդանի ձայնով ելույթներ

| Տարի | Անվանում | Տեղը հիթ շքերթում | Վաճառք |
| --- | --- | --- | --- |
| Ավստրիա |
| 2005 | *Wirklich Alles! (Իսկապես ամեն ինչ!)** Թողարկվել է։ 2005 հունիս
* Ստուդիա։ Polydor
 | 3 | Ավստրիա։ Պլատինե |
|

### Երգեր

| Տարեթիվ | Անվանում | Ավստրիա | Գերմանիա | Շվեյցարիա | Եվրոպական Միություն | Ալբոմ | Վաճառք |
| --- | --- | --- | --- | --- | --- | --- | --- |
| 2003 | «Ich lebe» (Ես ապրում եմ) | 1 | - | - | - | *Freier Fall* (Ազատ անկում) |  |
| 2003 | «Geh Nicht Wenn du Kommst» (Մի գնա, երբ գալիս ես) | 5 | - | - | - | *Freier Fall* (Ազատ անկում) |  |
| 2003 | «Alles und mehr» (Ամեն ինչ և ավելին) | 2 | - | - | - | *Starmania Songs* |  |
| 2003 | «Mama (Ana Ahabak)» | 1 | - | - | - | *Freier Fall*(Ազատ անկում) | Ավստրիա։ Պլատինե |
| 2004 | «Vorbei» (Անցյալում) | 1 | 83 | - | - | *soll das wirklich alles sein? & Schwarz Weiss* | Ավստրիա։ Ոսկե |
| 2004 | «Bus durch London» (Լոնդոնով գնացող ավտոբուսը) | 5 | - | - | - | *soll das wirklich alles sein?* |  |
| 2004 | «Weißt du wohin wir gehen» (Գիտես ու՞ր ենք գնում) | 8 | - | - | 183 | *soll das wirklich alles sein?* |  |
| 2005 | «Liebt sie dich so wie ich?» (Սիրու՞մ է նա քեզ այնպես, ինչպես ես) | 7 | - | - | 188 | *soll das wirklich alles sein?* |  |
| 2005 | «Ich lebe» (Ես ապրում եմ) | 26 | 4 | 21 | 18 | *Schwarz Weiss* | Գերմանիա։ Ոսկե |
| 2005 | «Engel fliegen einsam» (Հրեշտակները ճախրում են միայնակ) | 10 | 16 | - | 44 | *Schwarz-Weiß* |  |
| 2005 | «Mama (Ana Ahabak)» | - | 11 | 33 | 25 | *Schwarz Weiss* |  |
| 2006 | «Immer an euch geglaubt» (Միշտ հավատացել եմ ձեզ) | - | 46 | - | - | *Schwarz-Weiß* |  |
| 2006 | «Nie genug» (Երբեք բավարար չէ) | 1 | 15 | 35 | 46 | *Lebe Lauter* |  |
| 2006 | «Um bei dir zu sein/An Sommertagen» (Որպեսզի քեզ հետ լինեմ/Կիրակի օրերին) | 1 | - | - | - | *Lebe Lauter* | Ավստրիա։ Ոսկե |
| 2006 | «Ohne Dich» (Առանց քեզ) | 8 | 33 | 47 | - | *Lebe Lauter* |  |
| 2007 | «Scherbenmeer» (Բեկորների ծով) | 6 | 16 | 59 | 77 | *Lebe Lauter* |  |
| 2007 | «Augenblick am Tag» (Օրվա ակնթարթ) | 29 | - | - | - | *Lebe Lauter* |  |
| 2007 | «Um bei dir zu sein» (Որպեսզի լինեմ քեզ հետ) | - | 39 | - | - | *Lebe Lauter* |  |
| 2007 | «Mitten Unterm Jahr» | 4 | - | - | - | *Lebe Lauter* |  |
| 2008 | «Träume leben ewig» (Երազներն ապրում են հավերժ) | 10 | 40 | - | - | *laut-Los* |  |
| 2008 | «Fieber» (Տենդ) | 6 | 11 | 92 | - | *laut-Los* |  |
| 2009 | «Ist mir egal» (Ինձ համար միևնույն է) | 8 | 28 | - | - | *In dieser Stadt* |  |
| 2009 | «Mehr als perfekt» (Ավելի քան կատարյալ) | 23 | 99 | - | - | *In dieser Stadt* |  |

Անձնական կյանք
--------------

2016 թվականին Քրիստինա Շտյուրմերը մայրացավ իր զուգընկեր Օլիվեր Վարգայից, ով երկար ժամանակ նրա խմբի անդամ էր։ Նրանք իրենց դստերն անվանեցին «Մարինա»։

Պատկերասրահ
-----------

* 
* 
* 
* 
* 
* 
* 
*

Ծանոթագրություններ
------------------

1. 1 2  Discogs — 2000.
2. ↑  Musikantenstadl: alpine Populärkultur im fremden Blick By Susanne Binder
3. ↑   By Anthony Haywood, Kerry Walker
4. ↑  ""Millionen Lichter" - Das Video ist da". Archived from original on March 21, 2013. Retrieved September 15, 2013.
5. ↑  «Leider...». Արխիվացված է օրիգինալից 2012-08-20-ին. Վերցված է 2017-11-26-ին. `{{cite web}}`: Unknown parameter `|dead-url=` ignored (`|url-status=` suggested) (օգնություն)
6. 1 2 3 4 5 6 7 8 9  IFPI Austria — Verband der Österreichischen Musikwirtschaft
7. 1 2  Bundesverband Musikindustrie: Gold-/Platin-Datenbank
8. 1 2  The Official Swiss Charts and Music Community
9. ↑  ""Christina Stürmer ist Mutter einer Tochter"". Retrieved August 30, 2016.

Արտաքին հղումներ
----------------

* Պաշտոնական կայք Արխիվացված 2017-08-20 Wayback Machine
* Քրիստինա Շտրյումեր
* Քրիստինա Շտրյումերի վիդեոալիքը ՅուԹյուբում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիստինա Շտյուրմեր» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Last.fm · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · ČSFD · Discogs · Internet Movie Database · MusicBrainz · Rate Your Music |
|  |
| Չափորոշչային վերահսկողություն | GND: 135366070 · ISNI: 000000005810513X · SUDOC: 244123411 · VIAF: 80137319 · WorldCat VIAF: 80137319 |

 |